Paratsetamol
Paratsetamol (lotincha: Paracetamolum) — anilidlar guruhidan boʻlib, analgetik va antipiretik dori vositasi hissoblanadi. Baʼzi Gʻarb mamlakatlarida asetaminofen sifatida tanilgan (inglizcha: Acetaminophen, APAP). Nomi, kimyoviy nomenklaturada toʻliq ismning qisqartmasi sifatida hosil boʻladi: para - asetil amino fenol. Bu keng tarqalgan markaziy nonarkotik analgetik boʻlib, zaif yalligʻlanishga qarshi xususiyatlarga ega. Biroq, katta dozalarni qabul qilganda, u jigar, qon aylanish tizimi va buyraklarning buzilishiga olib kelishi mumkin. Spirtli ichimliklarni bir vaqtda isteʼmol qilish bilan ushbu organlar va tizimlarning ishini buzish xavfi ortadi, shuning uchun spirtli ichimliklarni isteʼmol qiladigan odamlarga paratsetamolning kam dozasini qoʻllash tavsiya etiladi. Paratsetamol steroid boʻlmagan yalligʻlanishga qarshi dori emas, uning taʼsir qilish mexanizmi tubdan farq qiladi. Ibuprofen, aspirin va boshqa NSAIDlardan farqli oʻlaroq, paratsetamol asab tizimiga taʼsir qiladi va boshqa tasniflash guruhiga kiradi. Paratsetamol Jahon oʻ saqlash tashkilotining muhim dori vositalari roʻyxatiga kiritilgan, shuningdek, Rossiya Federatsiyasining hayotiy va muhim dori vositalari roʻyxatiga ham kiritilgan.